Diari Oficial de la Generalitat Valenciana


Sumari del DOGV 6236, del 30-03-2010 (2010/3425)

RESOLUCIÓ de 30 d'abril de 2009, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Esmalglass, SA, per a una indústria de fabricació de frites i esmalts ceràmics al terme municipal de Vila-real.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6236

Data del DOGV
:   30-03-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/3425


Data del document
:   30-04-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * empresa privada

RESOLUCIÓ de 30 d'abril de 2009, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Esmalglass, SA, per a una indústria de fabricació de frites i esmalts ceràmics al terme municipal de Vila-real. [2010/3425]  
Vist l'expedient de referència incoat a l'empresa Esmalglass, SA, amb CIF A28125872 i domicili a la carretera de Viver - Port de Borriana, km 61,8, de Vila-real (Castelló), s'emet aquesta resolució de conformitat amb els següents,  
Antecedents de fet  
Primer. Amb data 16 de juliol de 2007 el director general per al Canvi Climàtic de la Conselleria de Medi Ambient, Aigua, Urbanisme i Habitatge dicta una resolució per la qual es concedia a la mercantil Esmalglass, SA, l'autorització ambiental integrada per a la instal·lació de fabricació de frites i esmalts ceràmics ubicada a la carretera de Viver - Port de Borriana, km 61,8, de Vila-real (Castelló), la qual va quedar inscrita en el Registre General d'Instal·lacions de la Comunitat Valenciana amb el número 084-07/AAI/CV.  
Segon. Amb data 19 de desembre de 2007 Antonio Blasco Fuentes, en representació de la mercantil Esmalglass, SA, presenta un escrit mitjançant el qual comunica un error en les dades de residus produïts aportats juntament amb la sol·licitud d'autorització ambiental integrada.  
Tercer. Amb data 26 de juny de 2008 José Luis Cortés, en representació de l'empresa, comunica, com a resultat de l'informe de comprovació dels condicionants establits en l'autorització ambiental integrada dut a terme per una ECMQA, modificacions en la codificació de certs residus com també l'aparició de nous residus no inclosos en aquesta autorització.  
Quart. Amb data 23 de juliol de 2008 es remet un ofici a l'empresa, mitjançant el qual es requereix documentació complementària, la qual va ser aportada amb data 12 d'agost de 2008.  
Cinqué. Amb data 29 d'agost de 2008 es remet la documentació relativa a la modificació al Servei de Residus Industrials d'aquesta Conselleria i a l'Ajuntament de Vila-real, a fi que s'emeta un informe sobre les seues competències. Els informes es reben els dies 8 de setembre i 3 de desembre de 2008, respectivament.  
Sisé. Les modificacions exposades anteriorment impliquen una sèrie de canvis en l'autorització ambiental integrada concedida, la qual cosa comporta la necessitat de tramitar una modificació d'ofici de l'autorització.  
Seté. Amb data 24 d'abril de 2009 es remet el tràmit d'audiència a l'interessat, sense que s'hi hagen presentat al·legacions.  
Als fets anteriors són aplicables els següents,  
Fonaments de dret  
Primer. D'acord amb l'article 66 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental, quan l'administració competent reba una comunicació sobre la intenció de dur a terme una modificació no substancial que puga suposar un increment de les emissions o dels abocaments, i per tant l'incompliment dels valors límit d'emissió que estableix l'instrument d'intervenció ambiental, ha d'iniciar un procediment de modificació d'ofici en els termes que estableix aquest títol.  
Segon. D'acord amb el que disposa l'article 59.c de la Llei 2/2006, de 5 de maig, de prevenció de la contaminació i qualitat ambiental, l'autorització ambiental integrada pot ser modificada d'ofici, sense dret a indemnització, amb audiència prèvia a l'interessat, quan la seguretat en el funcionament del procés de l'activitat o de la instal·lació faça necessari l'ús d'altres tècniques.  
Tercer. L'expedient s'ha tramitat d'acord amb el que preveu l'article 65 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental.  
Quart. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 92/2007, de 6 de juliol, del Consell, pel qual s'estableix l'estructura bàsica de la Presidència i de les conselleries de la Generalitat, pel qual es determinen les conselleries en què s'organitza l'administració de la Generalitat.  
D'altra banda, d'acord amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
En vista d'aquests antecedents, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que tinc assignades, resolc:  
Primer  
Modificar la Resolució de 16 de juliol de 2007, per la qual s'atorgava l'autorització ambiental integrada a l'empresa Esmalglass, SA, per a les instal·lacions de fabricació de frites i esmalts ceràmics, ubicades a la carretera de Viver - Port de Borriana, km 61,8, de Vila-real (Castelló), inscrita en el Registre General d'Instal·lacions IPPC de la Comunitat Valenciana amb el número 084-07/AAI/CV.  
La modificació afectarà els aspectes següents:  
\* \* \* \* \*  
  
Contra aquesta resolució, que no posa fi a la via administrativa, es pot presentar un recurs d'alçada davant la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 30 d'abril de 2009.- El director general per al Canvi Climàtic: Jorge Lamparero Lázaro.